Oficiālais Vēstnesis L 064 , 02/03/2004 Lpp. 0021 - 0023



Komisijas Regula (EK) Nr. 384/2004 (2004. gada 1. marts) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un Kopējo muitas tarifu [1], jo īpaši tās 9. panta 1. punkta a) apakšpunktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jānosaka pasākumi par šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šās regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts 2. slejā, atbilstīgi 3. slejā noteiktajam pamatojumam. (4) Ir lietderīgi noteikt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā snieguši dalībvalstu muitas dienesti, bet kas neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi [2]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikumā ietvertās tabulas 1. slejā, kombinētajā nomenklatūrā klasificē ar KN kodiem, kas norādīti tabulas 2. slejā. 2. pants Saistošu izziņu par tarifu, ko snieguši dalībvalstu muitas dienesti, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 1. martā Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 2344/2003 (OV L 346, 31.12.2003., 38. lpp.) [2] OV L 302 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | 1.Kabeļuzmava optiskās šķiedras kabelim, nesamontēta, ko veido šādas sastāvdaļas:viena savienojošā daļa no parastā metāla ar plastmasas iekšpusi un keramikas uzgali, kurā ievietota tērauda atspere,viena parastā metāla caurulīte ar profilētu apmali,viens plastmasas cilindrs ar gofrēta alumīnija uzmavu,divi plastmasas turētāji.Lai izveidotu kabeļuzmavu, savienojošo daļu var samontēt ar pārējām daļām un vienu no turētājiem.Vienu atsevišķi apvalkotu optisko šķiedru izvada cauri uzgalim un piestiprina pie tā.Kabeļuzmava izmantojama kā optisko šķiedru kabeļu savienojošais elements. | 69091900 | Klasifikācija noteikta, ievērojot kombinētās nomenklatūras interpretācijas 1., 2.a, 3.b un 6. vispārīgo noteikumu, kā arī KN kodu 6909 un 69091900 aprakstu. Kabeļuzmava nav optiskās šķiedras kabeļa sastāvdaļa vai piederums. Kabeļuzmava klasificējama atbilstoši tās materiālam. Pamatīpašības tai piešķir uzgalis. | 2.Ierīce, ko veido:aksiālais ventilators, kas aprīkots ar elektromotoru, un elektroniskais bloks ventilatora ātruma regulēšanai, undzesēšanas radiators no alumīnija.Ierīces funkcija ir aizvadīt lieko siltumu no automātisko datu apstrādes iekārtas centrālā procesora. | 84145930 | Klasifikācija noteikta, ievērojot kombinētās nomenklatūras interpretācijas 1., 3.b) un 6. vispārīgo noteikumu, kā arī KN kodu 8414, 841459 un 84145930 aprakstu. Izstrādājumam pamatīpašības piešķir ventilators. Tas ir galvenais komponents liekā siltuma aizvadīšanai. | 3.Izstrādājums (sniega kurpe), kura garums ir 65 cm un platums 23 cm platākajā vietā un kuru veido vienā galā konusveidīgs un otrā galā noapaļots alumīnija rāmis ar plastmasas apvalku. Rāmja apakšpusē ir 1 mm bieza plastmasas pamatne ar caurumiem metāla asmenīšiem, lai nodrošinātu labāku iešanu pa sniegu. Rāmja augšpusē ar plastmasas siksnu ir piestiprināta cieta metāla plāksne. Plāksnei ir piestiprināti gumijas gabali, kas, sniega kurpi valkājot, apņem apavu, un šiem gumijas gabaliem savukārt ir gumijas/auduma siksnas, ar ko izstrādājumu piestiprina apavam.Šo izstrādājumu izmanto, lai atvieglotu iešanu pa sniegu.(Sk. fotoattēlu A) | 95069990 | Klasifikācija noteikta, ievērojot kombinētās nomenklatūras interpretācijas 1. un 6. Vispārīgo noteikumu un KN kodu 9506, 950699 un 95069990 aprakstu. Tas nav slēpju piederums, jo to neizmanto slēpošanai. Tā nav ierīce, ko izmanto fiziskiem vingrinājumiem. Produkts ir izstrādājums, kas paredzēts āra sporta aktivitātēm. | 4.Parastā metāla ritenis ar zobiem, kura diametrs ir 6,74 mm, biezums 3,54 mm, un riteņa centrā ir 3 mm caurums.Izstrādājums paredzēts iestrādāšanai piesmēķētāja (šķiltavu) aizdedzes mehānismā.(Sk. fotoattēlu B) | 96139000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 961300 un 96130090 aprakstu. Ritenis paredzēts galvenokārt izmantošanai aizdedzes mehānismu ražošanā pozīcijas 9613 šķiltavām. | +++++ TIFF +++++ +++++ TIFF +++++ --------------------------------------------------